ימים מושלמים

**ימים מושלמים** (באנגלית: **Perfect Days**) הוא סרט דרמה משנת 2023 בבימויו של וים ונדרס לפי תסריט של ונדרס וטאקומה טקאסאקי. הסרט, הפקה משותפת יפנית-גרמנית, עוקב אחר חיי השגרה של היראיאמה (קוג'י יאקושו), מנקה שירותים ציבוריים בטוקיו.

"ימים מושלמים" הוקרן בבכורה ב-23 במאי 2023 בפסטיבל קאן ה-76, שם התמודד על דקל הזהב וזכה בפרס חבר השופטים  ובפרס השחקן הטוב ביותר  לקוג'י יאקושו . הוא היה מועמד לסרט העלילתי הבינלאומי הטוב ביותר בטקס האוסקר ה-96, והפך לסרט הראשון שלא בוים על ידי יוצר יפני שהיה מועמד בתור סרט יפני.

## עלילה
היראיאמה הוא איש כבן 60 העובד כמנקה שירותים ציבוריים ברובע שיבויה היוקרתי של טוקיו. יש לו סדר יום קבוע. הוא אוהב להאזין למוזיקה ברכב שלו, ולקרוא בעיקר לפני השינה. הוא קורא סיפורים מאת ויליאם פוקנר ופטרישה הייסמית', ואת כתבי הסופרת היפנית איה קודה. חלומותיו מוצגים ברצפים אימפרסיוניסטיים מרצדים בסוף כל יום.

היראיאמה מאוד אוהב עצים. בכל יום הוא אוכל כריך בצל העצים שבמקדש ומצלם את הענפים והעלים שלהם במצלמת כיס אנלוגית. גאוותו בעבודתו ניכרת ביסודיות ובדיוק שלה. עוזרו הצעיר של היראיאמה, טאקאשי, מאחר לעיתים קרובות והוא פטפטן ולא יסודי. יום אחד, איה, ידידתו של טאקאשי מופיעה בזמן המשמרת והוא ממהר לסיים. כהשקטנוע שלו לא מניע, טאקאשי משכנע את היראיאמה לתת לו להשתמש ברכב שלו. ללא רשות, טאקאשי מחליק קלטת של פטי סמית' לתוך התיק של איה. טאקאשי משכנע את היראיאמה להיכנס לחנות יד שנייה כדי להעריך את שווי הקלטות שלו. כשנודע לטאקאשי כמה הן שוות, הוא מפציר בהיראיאמה למכור אותן, אבל היראיאמה מסרב ונותן לו קצת מזומן כדי שיוכל לצאת עם איה. כשאוזל הדלק ברכב של היראיאמה, הוא נאלץ למכור קלטת. 

במהלך הסרט היראיאמה משחק איקס עיגול עם זר, לאחר שמצא פיסת נייר שהוסתרה בשירותים. הוא גם מחליף מבטים ביישניים עם אישה, שאוכלת ארוחת צהריים על ספסל לידו.

איה באה כדי להחזיר את הקלטת של פטי סמית'. היא מבקשת מהיראיאמה להשמיע את הקלטת ברכב בפעם האחרונה ולבסוף נושקת לתודה על לחיו. הוא נותר מופתע. 

ביום החופשי שלו, היראיאמה הולך למכבסה, לוקח את סרט הצילום לפיתוח, מנקה את דירתו, קונה ספר חדש וסועד במסעדה שבה הבעלים חולקת איתו רכילות. ניקו, אחייניתו של היראיאמה, מופיעה ללא הודעה מוקדמת, לאחר שברחה מבית אחותו העשירה קייקו, איתה אין לו קשר. ניקו מלווה אותו בעבודה במהלך היומיים הבאים. השניים מצלמים את העצים בפארק ורוכבים יחד על אופניים. בסופו של דבר, קייקו באה לאסוף את ניקו במכונית עם נהג. קייקו אומרת לו שהדמנציה של אביהם החמירה ושואלת האם היראיאמה יבקר אותו בבית האבות שבו הוא גר. היראיאמה מסרב בצער אבל מחבק את אחותו לשלום. לפני שהיא עוזבת, היא שואלת אותו אם הוא באמת מנקה שירותים למחייתו, והוא אומר שכן. כשהם נוסעים, היראיאמה מתחיל לבכות.

למחרת, טאקאשי מודיע בטלפון שהוא מתפטר, ומשאיר את היראיאמה לבדו במשמרת. מאוחר יותר, כאשר היראיאמה הולך למסעדה הקבועה שלו, הוא רואה את בעלת המסעדה מחבקת גבר. היראיאמה ממהר, קונה קופסת סיגריות ושלוש פחיות בירה והולך לגדת הנהר. האיש שהיראיאמה ראה במסעדה מתקרב ומבקש ממנו סיגריה. האיש אומר לו שבעלת המסעדה היא גרושתו שאותה לא ראה שבע שנים, ושהיא פתחה את המסעדה שלה שנה לאחר שהתגרשה ממנו. הוא אומר שהוא ביקר אותה כדי להשכין שלום לפני שהוא מת מסרטן, ומבקש מהיראיאמה לשמור עליה. היראיאמה מציע לו פחית ומזמין אותו לשחק "תופסת צל", ובסופו של דבר הם נפרדים.

למחרת בבוקר, היראיאמה מתחיל שבוע עבודה נוסף. כשהוא נוהג ברכב שלו ומאזין לנינה סימון שרה את השיר "Feeling Good", פניו משקפות מגוון רגשות עוצמתיים.

## שחקנים
* היראיאמה (קוג'י יאקושו)
* טקאשי (טוקיו אמוטו)
* ניקו (אריסה נקאנו)
* איה (אוי ימאדה)
* קייקו (יומי אסו)
* מאמא (סאיורי אישיקאווה)
* טומויאמה (טומוקאזו מיורא)
* הומלס (מין טנאקה)
* לקוח בחנות קלטות (וים ונדרס)

## הפקה
ממוזער|שירותים ציבוריים המופיעים בסרט
ממוזער| שירותים ציבוריים בהם הקירות הופכים אטומים עם הנעילה
ממוזער| מקדש שינטו בו היראיאמה מבלה את הפסקת הצהריים שלו
מיד לאחר שהוקלו אמצעי הזהירות של מגפת הקורונה, ונדרס הוזמן לטוקיו על ידי קוג'י ינאי לצפות בפרויקט השירותים של טוקיו, פרויקט שבו עוצבו מחדש שירותים ציבוריים יפניים ב-17 מקומות ברחבי שיבויה בעזרת 16 יוצרים שהוזמנו מרחבי העולם. ונדרס הוזמן להסתכל על הייחודיות של כל אחד מהמתקנים הללו. בהתחלה, המפיקים דמיינו שונדרס יפיק סרט קצר או סדרה של סרטים קצרים על המתקנים, אבל הוא בחר בסרט עלילתי, כאשר התסריטאי השותף טאקומה טקאסאקי הסביר שהתפיסה של דמותו של היראיאמה הרגישה כמו טריטוריה חדשה עבורם. הסרט מופק על ידי Master Mind Limited (יפן) ו-Spoon Inc. (יפן) בשיתוף עם Wenders Images (גרמניה).

הסרט צולם במשך 17 ימים בטוקיו.

הסגנון של הסרט לוקח השראה מהסגנון של הבמאי היפני יסוג'ירו אוזו. הגישה המינימליסטית לסיפור סיפורים, ההתמקדות בחיים הרגילים ויחס הגובה-רוחב של 4:3 של הסרט הם כולם משויכים לאוזו. כמו כן, השם היראיאמה מגיע משם דמות נפוץ בסרטיו של אוזו (*[[סיפור טוקיו]]*, *[[אחר צהריים סתווי]]*).

## פסקול
המוזיקה שהיראיאמה מאזין לה עם הקלטות שלו היא מוטיב מרכזי בסרט. בתיאור הדרך שבה היראיאמה בוחר את המוזיקה לה הוא מאזין, אמר ונדרס: "אולי הוא נאחז בעבר. אבל הוא נצמד קצת גם בצעירותו והוא אוהב את המוזיקה הזו. הוא בוחר בבוקר בדיוק למה הוא הולך להקשיב לאותו יום וזה לא אקראי." ונדרס תיאר את לו ריד כ"קול אדיר בסרט".

## הוצאת הסרט
*ימים מושלמים* נבחר להתחרות על פרס דקל הזהב בפסטיבל קאן 2023, שם נערכה הבכורה העולמית ב-25 במאי.  הוא הוזמן גם לפסטיבל הסרטים ה-27 של לימה באזור השבחים, שם הוא הוקרן ב-11 באוגוסט 2023. הקרנות עוקבות נערכו בפסטיבל הסרטים הבינלאומי של טורונטו 2023 ובפסטיבל הקולנוע של ניו יורק 2023.

המכירות העולמיות טופלו על ידי The Match Factory, כאשר Neon היו אחראיים להפצת הסרט בארצות הברית, -Mubi הפיצו את הסרט בבריטניה, אירלנד, טורקיה ואמריקה הלטינית.

הסרט הופץ בגרמניה ב-21 בדצמבר 2023 על ידי DCM, וביפן ב-22 בדצמבר על ידי Bitters End. הסרט יצא לאקרנים בארצות הברית ב-7 בפברואר 2024.

## פרסים ומועמדויות

## קישורים חיצוניים

* 
* 
#### ביקורות
* 
* 
* 

קטגוריה:סרטי דרמה גרמניים
קטגוריה:טוקיו בקולנוע
קטגוריה:סרטי וים ונדרס
קטגוריה:סרטי 2023
קטגוריה:סרטים יפניים

## הערות שוליים